Administratorul clinicilor RomGerMed, reținut în dosarul de evaziune fiscală de două milioane de euro

Scwartz și celelelate două persoane reținute vor fi prezentate, vineri, Tribunalului București, cu propunere de arestare preventivă.

Ancheta în acest caz este coordonată de procurorii Parchetului de pe lângă Curtea de Apel București.

Mai multe percheziții au avut loc, joi, în București și în județele Ilfov și Teleorman, în acest dosar de evaziune fiscală, în care sunt vizate grupul medical RomGerMed și mai multe firme de construcții, potrivit unor surse din Poliție.

Grupul RomGerMed s-ar fi sustras, în parte, în perioada 2010-2014, de la îndeplinirea obligațiilor fiscale prin înregistrarea în contabilitate de operațiuni fictive sau inexacte.

„Pentru a-și diminua obligațiile de plată datorate bugetului de stat, agentul economic, în calitate de beneficiar final, ar fi creat un circuit comercial fictiv, înregistrând achiziții supraevaluate de la firme de construcții”, se arată într-un comunicat al Poliției Române.

La rândul lor, firmele de construcții ar fi evidențiat în contabilitate cheltuieli fictive contractate de la mai multe firme controlate, în fapt, tot de persoanele bănuite.

Prejudiciul cauzat prin activitatea infracțională este de peste două milioane de euro.